— 204 — 



Ki aimet lui et sa parole 



Et sa doctrine, sue escole , 



Ki aimet lui et sa raison 



Et son message et son sermon , 



Et puis les sculte senz anui , 



Cil maint en Deu et Deus en lui. 



Mais cii ovret mut folement 



Ki à son cors del tôt entent , 



Car cant ii ventre sunt plus plain 



Dont ont les [anmes] granior fain. 



Les anmes ne demandent mie 



Ne l'orguel ne la félonie, 



Mais les binfaiz ^ et les almones 



Qui sunt mises es mains des povres. 



Et les sermons et les servises 



C'um fait de Deu en cez églises 



Dont les anrmes sont escoleies 



Et poùes et resoleies. 



Une chose vos vulh descrivre ; 



Asseiz l'aveiz tuit oït dire 



Mais vos nel pois tes entendre. 



Si vos en vulh alkes aprendre. 



Li latins vos est mult pesanz , 



Sel vos voldroi dire en romanz. 



Vos ki latin apris n'aveiz 



Lo plain romanz bien entendeiz ; 



Ki l'entendrat parfîtement 



L'anrme en aurat son salvement. 



D'une virgene vos vulh conteir 



K'e[n] l'escriture oï loeir. 



Mut par fut piue et Deu ancele ; 



Juliane ot nom la pucele, 



Saintisme chose fut et sage ; 



A Deu promist son pucelage , 



Deu réclamât son salveor : 



« Sire , toi pren ge à sanior, 



Toi garderai ma casteé ; 



Ne quier avoir altre esposé. 



Par tue amur manrai pucele , 



Si devenrai la tue ancele 



Por amiralh ne por fort conte 



Ne roi ferai de mon cors honlo. 



Un rocucil de fcuillcls délacliésdc niniuiscrils, Douce 081. conlii'iil un 

 rcuillel, dv la niôinc vie de sainle Jidieiine. C'esl l(> preiiiiiM' mmreaii i\u 



' liïfniz. 



